Document ID: 32014R0482

KOMISSION DELEGOITU ASETUS (EU) N:o 482/2014,
annettu 4 päivänä maaliskuuta 2014,
delegoidun asetuksen (EU) N:o 114/2013 muuttamisesta valmistajalle Great Wall Motor Company ilmoitettujen vuoden 2010 keskimääräisten hiilidioksidipäästöjen oikaisemiseksi
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EU) N:o 510/2011 (1) ja erityisesti sen 11 artiklan 7 kohdan,
sekä katsoo seuraavaa:
(1)
Great Wall Motor Company Limited, joka valmistaa kevyitä kuljetusajoneuvoja, on ilmoittanut komissiolle, että sille komission delegoidussa asetuksessa (EU) N:o 114/2013 (2) ilmoitetut keskimääräiset hiilidioksidipäästöt vuonna 2010 ovat virheelliset. Valmistaja on toimittanut yksityiskohtaiset todisteet, jotka osoittavat, että sen vuoden 2010 keskimääräiset hiilidioksidipäästöt olivat huomattavasti kyseisessä asetuksessa ilmoitettua arvoa suuremmat.
(2)
Komissio on arvioinut valmistajan Great Wall Motor Company Limited toimittamia todisteita ja katsoo, että on aiheellista oikaista kyseinen arvo.
(3)
Sen vuoksi delegoitua asetusta (EU) N:o 114/2013 olisi muutettava vastaavasti,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EU) N:o 114/2013 liitteessä III olevassa toisessa sarakkeessa, jonka otsikko on ”Keskimääräiset päästöt (g/km)”, merkkiä Great Wall koskeva merkintä merkinnällä ”225,00”.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä maaliskuuta 2014.

Labels: 8
1
20